Am văzut o evaluare incredibil de cinică, aceea că este „puțin“! O viață de om este puțin?  Eu le spun, deci, prietenilor din România: sunt un creștin crescut în principiile toleranței, dar există o limită de la care nu mai putem accepta ca criminalii să scape nepedepsiți sau cu sanc­țiuni minore.  Dacă, după ce au furat sute de milioane de euro, acești indi­vizi stau la pușcărie câteva luni și când ies se bucură de averea făcută ilegal, este firesc să recidiveze și tot mai mulți să fie tentați să le urmeze exemplul.  Fapt este că, acum, DNA e sub asaltul PSD, legile sunt modificate în favoarea infractorilor, iar „eliberarea condiționată“ a înlocuit legea grațierii, fiind portița prin care scapă marii corupți! Eu mă așteptam ca domnul președinte să declanșeze promisul referendum în apărarea Justiției.